ÅRSBERETNING HÅNDBALLAVDELINGEN 2017


[bookmark: _GoBack]Da er vi kommet litt over halvveis i håndballsesongen 2017/2018 for samarbeidsklubbene Flå IL og Lundamo IL.

Denne sesongen startet noe tidligere enn hva som er vanlig, eller rettere sagt den forrige tok aldri slutt.
Det er blitt jobbet godt, lenge og målrettet mot en ny samarbeidsavtale mellom Flå IL og Lundamo IL siden mai 2017 og i god dialog med idrettsrådet og idrettsforbundet med Sør-Trøndelag idrettskrets gjennom hele prosessen kunne vi i starten av september endelig overlevere og få godkjent avtalen av begge hovedstyrene i de respektive klubber.
Jobbingen med den nye samarbeidsavtalen har vært meget tidkrevende for alle involverte og dette har dessverre resultert i at alle andre avtaler og en god del ting som skulle vært klart lenge før sesongstart måtte settes på vent og avdelingene har derfor ikke kunnet vært så godt forberedt til årets sesong som det er ønsket.
Avdelingen føler nå at man har klart å tette mye av gapet som oppstod og jobber kontinuerlig for at dette skal tettes fullt, slik at man fremover kan gi utøvere/foreldre god forutsigbarhet og et godt tilbud.
Styringsformen i håndballavdelingen har gjennomgått store endringer fra tidligere, hvor den nå består av en styringsgruppe og arbeidsgrupper innenfor de ulike behov som er innen håndball.
Arbeidsgruppene er:
* Sportslig gruppe	* Tiltaksgruppe	* Materialgruppe

Inneværende sesong har avdelingen totalt fire lag i aldersbestemt serie, disse er i årsklassene jenter 10, jenter 11, jenter 12 og jenter 13, samt at vi har gutter 10 som ikke spiller i aktiv serie denne sesongen.
Jenter 11(sammen med jenter 12) og jenter 13 har deltatt på Julecup 2017.
Tre lag i senior, hvorav alle er samarbeidslag med Støren SK, disse er i divisjonene damer 4.divisjon, damer 5 divisjon og herrer 4.divisjon.
Vi har også en meget stor gruppe på minihåndball, hvor de totalt teller jevnt over på treningene 25-30 barn fra 1-2 klasse.
Minihåndball har deltatt på turnering på Støren før jul og vil delta i samarbeid med Allidrett/ABU på nyåret.
Alle våre lag har denne sesongen fått tildelt treningstid to ganger pr uke etter hallfordelingsmøter som er gjennomført høsten 2017, ikke alle tider som var ønsket ble oppfylt men ettersom hallkapasiteten i Melhus Kommune er slik som den er pr. d.d. er vi meget fornøyd med at alle våre lag fikk to økter i hall pr. uke.
Viser også til årsberetning for hvert lag.
Nytt av året er at vi nå satser på gjennomføring av teknikktreninger med grunnlag basert på NHF teknikkmerker og at det er to økter hver fredag. Dette er gjort slik at alle våre utøvere i alle årsklasser får mulighet til å delta.
De minste fra 6-10 år har økt fra 18:00-19:30, og de eldste 11 år- senior har økt fra 19:30-21:00.
Det er også nytt av året at det hver fredag serveres kaffe og vafler til de voksne som er med, noe som er blitt godt tatt imot og det sosiale gror også på tribunen på fredagene i Horghallen.
Håndballskole har også blitt gjennomført i høstferien 2017, og vil bli gjennomført også i vinterferien 2018.

Den årlige salgsdugnaden til avdelingen ble gjennomført før jul, og for Showkampen 2018 er planleggingen godt i gang, så det er bare å glede seg.

Flå og Lundamo Håndball vil få takke alle som er og har vært engasjert innen håndballavdelingene gjennom 2017 og gleder oss til å skape gode håndballopplevelser sammen i 2018.

Styringsgruppen består av:
· Leder: Kristine Setting
· Nestleder: Lars Ole Busklein
· Leder sportslig: Kristian Mogseth Gylland
· Leder material: Erika Gråbak Langland
· Økonomiansvarlig: Trine Samdal
· Leder tiltak: Karen Midtflå
· Styringsmedlem: Ingrid Resell Krogstad
· Styringsmedlem: Randi Midtlyng

Arbeidsgrupper og deres medlemmer:
· Sportslig: Kristian M. Gylland(Leder) og Kim Ulriksen
· Material: Erika G. Langland(Leder), Wenche Gråbak, Mina Evjen og Lillian Høiås
· Tiltak: Karen Midtflå (Leder), Victoria O.T. Grønvik (Arrangementsansvarlig) og
Sondre Næss Hopstad(Dommerkontakt)

